31993R3295
L 296/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3295/93 НА КОМИСИЯТА
от 26 ноември 1993 година
относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (ЕИО) № 3080/93 на Комисията (2), и по-специално член 9 от него,
като има предвид, че с цел да се осигури еднакво прилагане на Комбинираната номенклатура, приложена към упоменатия по-горе регламент, е необходимо да се приемат мерки за класирането на стоките, включени в приложението към настоящия регламент;
като има предвид, че Регламент (ЕИО) № 2658/87 установява общите правила за тълкуване на Комбинираната номенклатура и че тези правила се прилагат и за всяка друга номенклатура, която се основава изцяло или частично на нея или която добавя, ако е необходимо, подразделения към нея, и която е установена чрез специални разпоредби на Общността с оглед прилагането на тарифни или други мерки, свързани с търговията със стоки;
като има предвид, че чрез прилагане на упоменатите по-горе общи правила стоките, описани в колона 1 от приложената таблица към настоящия регламент, следва да бъдат класирани под съответните кодове по КН, посочени в колона 2, въз основа на мотивите, посочени в колона 3;
като има предвид, че съгласно мерките, които са в сила в Общността относно системите за двоен контрол и за предварително и последващо наблюдение на текстилни продукти при внос в Общността, е подходящо ползването на обвързващата тарифна информация, издадена от митническите органи на държавите членки за класирането на стоки в Комбинираната номенклатура, която не съответства на настоящия регламент, да може да се продължи съгласно разпоредбите на член 6 от Регламент (ЕИО) № 3796/90 на Комисията (3), изменен с Регламент (ЕИО) № 2674/92 (4), за определен период от титуляра, при условие че е сключил договор, както е визирано в член 14, параграф 3, втора алинея, букви а) или б) от Регламент (ЕИО) № 1715/90 на Съвета (5);
като има предвид, че Комитетът по номенклатурата не е изразил становище в срока, предвиден от неговия председател, за продукт № 1 от приложената таблица;
като има предвид, че мерките, предвидени в настоящия регламент, са в съответствие със становището на Комитета по номенклатурата за продукт № 2 от приложената таблица,
ПРИЕ НАСТОЯЩИЯ РЕГЛАМЕНТ:
Член 1
Стоките, описани в колона 1 от приложената таблица, се класират под съответните кодове по КН, посочени в колона 2 от упоменатата таблица
Член 2
Предвид мерките, които са в сила в Общността относно системите за двоен контрол и за предварително и последващо наблюдение на текстилни продукти при внос в Общността, ползването на обвързващата тарифна информация, издадена от митническите органи на държавите членки за класирането на стоки в Комбинираната номенклатура, която не съответства на настоящия регламент, може да бъде продължено съгласно разпоредбите на член 6 от Регламент (ЕИО) № 3796/90 за период от 60 дни от титуляра, считано от датата на влизане в сила на настоящия регламент, при условие че е сключил договор, визиран в член 14, параграф 3, втора алинея, букви а) или б) от Регламент (ЕИО) № 1715/90.
Член 3
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 ноември 1993 година.